U-I-11/10, Up-66/10
Natisni
Opravilna št.:
U-I-11/10, Up-66/10
Datum odločitve:
18. 2. 2010
ECLI:
ECLI:SI:USRS:2010:U.I.11.10
Akt:
Ustavna pritožba zoper sklep Vrhovnega sodišča št. VIII Ips 506/2007 z dne 7. 9. 2009 

Zakon o pravdnem postopku (Uradni list RS, št. 73/07 – uradno prečiščeno besedilo in 45/08) (ZPP), 108. čl.
Izrek:
Ustavna pritožba zoper sklep Vrhovnega sodišča št. VIII Ips 506/2007 z dne 7. 9. 2009 se zavrže.

Pobuda za začetek postopka za oceno ustavnosti 108. člena Zakona o pravdnem postopku (Uradni list RS, št. 73/07 – uradno prečiščeno besedilo in 45/08) se zavrže.
Evidenčni stavek:
Ustavno sodišče zavrže prepozno vloženo ustavno pritožbo. Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.b 1.4,  Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Anton Rakuša, Ptuj
Datum vloge:
14. 1. 2010
Vrsta odločitve:
sklep
Vrsta rešitve:
zavrženje
Dokument:
US29021
Dokument v PDF obliki:
U-I-11-10, Up-66-10.pdf
127 KB
Prenesite datoteko
U-I-11/10-5
Up-66/10-7
18. 2. 2010
SKLEP
Ustavno sodišče je v postopkih za preizkus pobude in ustavne pritožbe Antona Rakuša, Ptuj, na seji 18. februarja 2010
sklenilo:
1. Ustavna pritožba zoper sklep Vrhovnega sodišča št. VIII Ips 506/2007 z dne 7. 9. 2009 se zavrže.
2. Pobuda za začetek postopka za oceno ustavnosti 108. člena Zakona o pravdnem postopku (Uradni list RS, št. 73/07 – uradno prečiščeno besedilo in 45/08) se zavrže.
Obrazložitev
1. Pritožnik izpodbija odločitev Vrhovnega sodišča, s katero je zavrglo reviziji pritožnika kot nedovoljeni. Revizijo, ki jo je vložil pritožnik sam, je zavrglo, ker pritožnik ni imel postulacijske sposobnosti. Revizijo, ki jo je vložil pritožnik po pooblaščenki, pa je zavrglo kot prepozno. Sodišču očita, da ga na podlagi 108. člena Zakona o pravdnem postopku (v nadaljevanju ZPP) ni pozvalo na popravo oziroma dopolnitev vloge. Zatrjuje kršitev 14. člena Ustave. Pritožnik oziroma pobudnik izpodbija tudi navedeno določbo ZPP.
2. Ustavno sodišče je ustavno pritožbo zavrglo, ker je prepozna (1. točka izreka).
3. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora pobudnik izkazati, da bo morebitna ugoditev pobudi privedla do izboljšanja njegovega pravnega položaja.
4. Pravni interes pobudnika za začetek postopka za oceno ustavnosti izpodbijane določbe ZPP je temeljil na hkrati vloženi ustavni pritožbi. Vendar je Ustavno sodišče ustavno pritožbo zavrglo, ker je prepozna. Zato morebitna ugoditev pobudi ne bi izboljšala pravnega položaja pobudnika. Ker pobudnik ne izkazuje pravnega interesa za vložitev pobude, je Ustavno sodišče pobudo zavrglo (2. točka izreka).
5. Ustavno sodišče je sprejelo ta sklep na podlagi četrte alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik